CELEX: 31982R2007
Language: el
Date: 1982-07-19 00:00:00
Title: Κανονισμός (EOK) αριθ. 2007/82 τού Συμβουλίου τής 19ης Ιουλίου 1982 περί τροποποιήσεως τού κανονισμού (EOK) αριθ. 3061/79 περί τού κοινού καθεστώτος εισαγωγών ορισμένων κλωστοϋφαντουργικών προϊόντων καταγωγής Λαϊκής Δημοκρατίας τής Κίνας

Avis juridique important

|

31982R2007

Κανονισμός (EOK) αριθ. 2007/82 τού Συμβουλίου τής 19ης Ιουλίου 1982 περί τροποποιήσεως τού κανονισμού (EOK) αριθ. 3061/79 περί τού κοινού καθεστώτος εισαγωγών ορισμένων κλωστοϋφαντουργικών προϊόντων καταγωγής Λαϊκής Δημοκρατίας τής Κίνας  

Επίσημη Εφημερίδα αριθ. L 216 της 24/07/1982 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 2007/82 ΤΟΥ ΣΥΜΒΟΥΛΙΟΥ  της 19ης Ιουλίου 1982  περί τροποποιήσεως του κανονισμού (ΕΟΚ) αριθ. 3061/79 περί του κοινού καθεστώτος εισαγωγών ορισμένων κλωστοϋφαντουργικών προϊόντων καταγωγής Λαϊκής Δημοκρατίας της Κίνας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,  την πρόταση της Επιτροπής,  Εκτιμώντας:  ότι, όπως προκύπτει από τη δομή και τους στόχους του κανονισμού (ΕΟΚ) αριθ. 3061/79 του Συμβουλίου της 20ής Δεκεμβρίου 1979 περί του κοινού καθεστώτος εισαγωγών ορισμένων κλωστοϋφαντουργικών προϊόντων καταγωγής Λαϊκής Δημοκρατίας της Κίνας (1), πρέπει να εφαρμόζονται οι διαδικασίες διαβουλεύσεως καθώς επίσης και η δυνατότητα αναστολής χορηγήσεως εντύπων εισαγωγής σε όλα τα προϊόντα τα οποία, δυνάμει των αυτονόμων κανονισμών εισαγωγής που ίσχυαν τη στιγμή της μονογραφής της συμφωνίας για το εμπόριο κλωστοϋφαντουργικών προϊόντων μεταξύ της Κοινότητας και της Λαϊκής Δημοκρατίας της Κίνας, είχαν υποβληθεί σε ποσοστικό περιορισμό, και ότι πρέπει, κατά συνέπεια, για λόγους σαφήνειας, να διευκρινισθούν οι διατάξεις του άρθρου 11 παράγραφοι 4 και 7 του εν λόγω κανονισμού,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 11 παράγραφοι 4 και 7 του κανονισμού (ΕΟΚ) αριθ. 3061/79, η έκφραση «υπόκεινται σε ποσόστωση» αντικαθίσταται από την έκφραση «υπόκεινται σε ποσοτικό περιορισμό».  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 19 Ιουλίου 1982.  Για το Συμβούλιο  Ο Πρόεδρος  K. OLESEN  (1) ΕΕ αριθ. L 345 της 31. 12. 1979, σ. 1.